《郡斋感秋，寄诸弟》
唐代·韦应物

首夏辞旧国，穷秋卧滁城。方如昨日别，忽觉徂岁惊。

高阁收烟昨，池水晚澄清。户牖已凄爽，晨夜感深情。

昔游郎署间，是月天气晴。授衣还西郊，晓露田中行。

采菊投酒中，昆弟自同倾。簪组聊挂壁，焉知有世荣。

一旦居远郡，山川间音形。大道庶无累，及兹念已盈。

作者简介：韦应物（生卒年不详），字义博，京兆杜陵（今陕西省西安市）人。唐朝官员、诗人，世称“韦苏州”“韦左司”“韦江州”。今传有10卷本《韦江州集》、两卷本《韦苏州诗集》、10卷本《韦苏州集》。散文仅存一篇。因出任过苏州刺史，世称“韦苏州”。诗风恬淡高远，以善于写景和描写隐逸生活著称。